[{"text_idx": "#000000", "text": "Cynhyrchiad Theatr na nO\u0301g: Arandora Star"}, {"text_idx": "#000003", "text": "Pan aeth yr Eidal i'r rhyfel yn ystod haf 1940, cafodd Eidalwyr a oedd yn byw yng Nghymru a gweddill y DU eu brandio fel y gelyn. Ar y 1af o Orffennaf 1940, cafodd yr Arandora Star ei gamgymryd am long filwrol a'i dorpido gan 'Uboat' o\u2019r Almaen oddi ar arfordir Iwerddon, a\u2019i\nsuddo gyda 446 o fywydau dynion o\u2019r Eidal wedi eu colli."}, {"text_idx": "#000004", "text": "Mae drama Theatr na nO\u0301g, The Arandora Star, yn adrodd stori emosiynol Lina wrth iddi frwydro i ymdopi a\u0302 cholli ei thad, Guido, a sut mae hi a\u2019i mam, Carmella yn goroesi mewn cyfnod o ryfel a rhagfarn. Mae'r Arandora Star yn stori wir a bydd yn archwilio bywyd mewnfudwyr sy'n byw ac yn gweithio yn y DU yn ystod cyfnod o ryfel ac yn dilyn cwest Lina am ei thad a'r gwir. Mae\u2019r ddrama hon yn amlygu materion mewnfudo ac integreiddio ac yn ddelfrydol ar gyfer Cyfnod Allweddol 2 ac yn uwch."}, {"text_idx": "#000005", "text": "Mae'r ddrama, gweithdai ac adnoddau'n cefnogi holl Feysydd Dysgu a Phrofiad Llywodraeth Cymru mewn ffordd greadigol. Byddwn yn parhau a\u0302'n cydweithrediad a\u0302 Theatr na nO\u0301g ac rydym yn edrych ymlaen at ddiwrnod y gweithgareddau."}]